Zmluva na predaj hnuteľného majetku 
                                                          - V z o r  -                                                        Príloha č.4

Kúpna zmluva č...........
hnuteľného majetku štátu uzatvorená podľa § 11 zákona č. 278/1993 Z.z. o správe majetku štátu v znení neskorších predpisov a § 588 a nasl. zákona č. 40/1964 Zb. Občiansky zákonník v znení neskorších predpisov 

Zmluvné strany

Predávajúci:   Slovenská republika
		     Centrum pre deti a rodinu.................
                             sídlo: ....................
                             zastúpený:	 .................... riaditeľ 
                             IČO: ..................... 
                             DIČ : ...................... 
                             bankové spojenie : 	Štátna pokladnica 
                             IBAN : 	........................... 
 Štátna rozpočtová organizácia v zriaďovateľskej pôsobnosti Ústredia práce,   sociálnych vecí a rodiny zriadená Zriaďovacou listinou č... zo dňa.... v znení jej neskorších dodatkov.
            (ďalej len „predávajúci“)
 
a

Kupujúci:        ...................... (uviesť subjekt kupujúceho)
                         bytom:
                        dátum narodenia:		
                        ČOP...................
                        Bankové spojenie:              
                        IBAN:....................:
                        (v prípade, že kupujúcim  je  aj  manželka/manžel, 
                               uviesť aj   údaje manželky/manžela)
                        (ďalej len „kupujúci“)

(predávajúci a kupujúci ďalej aj ako „zmluvné strany“)

uzatvárajú túto kúpnu zmluvu hnuteľného majetku štátu  podľa § 11 zákona č. 278/1993 Z.z. o správe majetku štátu v znení neskorších predpisov a § 588 a nasl. zákona č. 40/1964 Zb. Občiansky zákonník v znení neskorších predpisov (ďalej len „zmluva“):

Článok I
Predmet zmluvy

1.	Touto zmluvou predávajúci  predáva prebytočný hnuteľný majetok štátu, uvedený v bode 2 tohto článku  zmluvy a kupujúci ho kupuje do svojho vlastníctva.

2. Predmetom tejto zmluvy je predaj prebytočného ostatného hnuteľného majetku štátu v správe predávajúceho, a to:  osobného motorového vozidla ......................  s nasledujúcimi identifikačnými údajmi :
            -   osobné motorové vozidlo ...názov...., typ ......................
-    inv.č. ......................................................
-    rok výroby  ............................................
-    ŠPZ (evidenčné číslo) ............................
            -   zdvihový objem valcov ..........................
            -   výrobné číslo vozidla  ..............................
      -   výrobné číslo motora ................................
      -   farba vozidla  ...........................................
      -   stav kilometrov  .............................        
      -   TP – séria ........................................
            -   STK platné do: ................................ 
           Príslušenstvo: ................................
            -   obstarávacia cena vozidla vrátane príslušenstva:  ...................................
             ((prípadne ďalšie príslušenstvo obstarané samostatne)
Poznámka:  V prípade, že s autom sa predáva aj PHM, treba dopísať množstvo,
                      alebo „PHM nie je predmetom tejto zmluvy“.

3.	Predmetom kúpy podľa tejto zmluvy je ostatný (príp. vymedzený) hnuteľný prebytočný majetok štátu, ktorý neslúži a ani  v budúcnosti nebude slúžiť predávajúcemu na plnenie  úloh v rámci predmetu jeho činnosti alebo v súvislosti s ním a rozhodnutím predávajúceho č............ zo dňa ................ bol vyhlásený za prebytočný majetok štátu. 
Poznámka: V prípade, že predmetom predaj je vymedzený hnuteľný majetok štátu, kúpna cena je podľa znaleckého posudku a uvedie sa nasledovný text: Všeobecná hodnota podľa znaleckého posudku  č.................................znalca........... bola stanovená vo výške.......................
4.	Predávajúci vyhlasuje, že osobné motorové vozidlo uvedené v bode 2 tohto článku zmluvy nebolo od................. používané, z dôvodu ...(napr.: častých porúch vozidla); ku dňu podpisu zmluvy má najazdených ...(vypíše sa počet km) km, je značne opotrebované, osvedčenie o technickej kontrole je platné do ..........., technický stav zodpovedá veku vozidla a najazdeným kilometrom.

5.	Predávajúci vyhlasuje, že kupujúcemu nezamlčal žiaden skryté vady, resp. skutočnosti o technickom stave vozidla.

6.	Kupujúci vyhlasuje, že sa so stavom motorového vozidla, podľa bodu 2 tohto článku zmluvy, riadne oboznámil jeho fyzickou obhliadkou a kupuje ho v stave a akom sa nachádza ku dňu podpisu tejto zmluvy, pre účely využitia v rámci svojej činnosti.

Článok II
Kúpna cena a spôsob platby

1.	Touto zmluvou predávajúci  predáva motorové vozidlo uvedené v článku I bod 2 tejto zmluvy, kupujúcemu a ten ho kupuje do svojho vlastníctva za dohodnutú kúpnu cenu  vo výške .......... € (slovom .............. eur),  v súlade s výsledkom vyhodnotenia ponuky v zmysle ustanovenia § 8f ods.7 (pri vymedzenom ods.5,6) v spojení s dotknutými ustanoveniami  § 8a) a § 11 zákona č. 278/1993 Z.z. o správe majetku štátu v znení neskorších predpisov. 
V prípade vymedzeného hnuteľného majetku sa uvedie znalecký posudok

„ V prípade predaj aj PHM dopísať cenu v €“

2.	Zmluvné strany sa dohodli, že kupujúci zaplatí kúpnu cenu predávajúcemu do štrnásť dní po nadobudnutí  účinnosti tejto zmluvy, a to prevodom na účet číslo IBAN:.................. Platba sa považuje za zaplatenú pripísaním na uvedený účet predávajúceho.

3.	Predávajúci od zmluvy odstúpi v prípade nezaplatenia dohodnutej kúpnej ceny kupujúcim do 14 dní, podľa tohto článku kúpnej zmluvy. O odstúpení od kúpnej zmluvy písomne upovedomí druhú zmluvnú stranu. Najneskôr do 5 dní od doručenia odstúpenia od zmluvy vydajú si zmluvné strany predošlé vzájomné plnenia.

Článok III
 Nadobudnutie vlastníckeho práva

1.	Pripísaní kúpnej ceny, podľa článku II bod 1 tejto zmluvy, a následného fyzického prevzatia predmetu kúpy,  kupujúci nadobudne k nemu vlastnícke právo. Týmto okamihom prešlo na neho i nebezpečenstvo náhodnej skazy a náhodného zhoršenia predmetu kúpy.

2.	Fyzické odovzdanie a prevzatie predmetu kúpy, podľa článku I bod 2 tejto zmluvy,  sa uskutoční formou odovzdávajúceho a preberajúceho protokolu podpísaného kupujúcim a oprávneným zástupcom predávajúceho, do 10 dní od pripísania kúpnej ceny na účet predávajúceho v súvislosti s bodom 1 tohto článku zmluvy. Súčasťou preberacieho a odovzdávajúceho protokolu sú aj doklady k vozidlu, a to: technický preukaz, osvedčenie o technickej kontrole a osvedčenie o emisnej kontrole. 

3.	Technický stav motorového vozidla zodpovedá veku vozidla a počtu najazdených kilometrov. Kupujúci vyhlasuje, že sa oboznámil s technickým stavom motorového vozidla a v takom stave ho aj preberá.

4.	Zmluvné strany sa zaväzujú do 5 dní od prevzatia predmetu kúpy  kupujúcim zabezpečiť  zmenu držiteľa na príslušnom útvare Policajného zboru.

Článok IV
Záverečné ustanovenia

1.	Ostatné práva a povinnosti, ktoré nie sú upravené touto zmluvou sa riadia ustanoveniami zákona č. 278/1993 Z.z. o správe majetku štátu v znení neskorších predpisov, zákonom č. 40/1964 Zb. Občianskym zákonníkom a súvisiacimi právnymi predpismi.

2.	(ostatný hnuteľný majetok):  Zmluva nadobúda platnosť dňom podpisu zástupcov oboch zmluvných strán a účinnosť nasledujúci deň po dni jej zverejnenia v Centrálnom registri zmlúv. Na túto zmluvu sa podľa ustanovení § 11 ods.6 zákona č. 278/1993 Z.z. o správe majetku štátu v znení neskorších predpisov, nevyžaduje súhlas zriaďovateľa.

   (vymedzený hnuteľný majetok): 
    Kúpna zmluva nadobúda platnosť udelením súhlasu zriaďovateľa t.j. Ministerstva práce, sociálnych vecí a rodiny Slovenskej republiky a účinnosť nadobúda dňom nasledujúcim po dni jej zverejnenia v Centrálnom registri zmlúv. 2)

3.	Predávajúci vyhlasuje, že na predmete kúpy podľa tejto zmluvy neviaznu žiadne dlhy, vecné bremená ani iné nesplnené povinnosti.

4.	Táto zmluvy je vyhotovená v 7 rovnopisoch, z ktorých predávajúci obdrží tri rovnopisy, dva rovnopisy obdrží kupujúci a jeden rovnopis obdrží príslušný orgán Policajného zboru.

5.	Zmluvné strany vyhlasujú, že sú oprávnené túto zmluvu podpísať, že si ju prečítali a súhlasia s jej obsahom, neuzavreli ju v tiesni, ani za zvlášť nevýhodných podmienok a na znak súhlasu uvedenú zmluvu vlastnoručne podpisujú.

V .............................. dňa    ...............                             V .......................... dňa    .....................          

Za predávajúceho:				                      Za kupujúceho:                               

.......................................... (podpis)	....................................... (podpis)
 (uviesť meno a funkciu)    					(uviesť meno a funkciu)                                                             

2)	- súhlas na platnosť kúpnej zmluvy sa vyžaduje len ak predmetom prevodu je vymedzený hnuteľný majetok podľa §11 ods.6. zákona, t.j.: výpočtová technika a telekomunikačná technika, ak neuplynulo viac ako 2 roky od dátumu jej prvého uvedenia do prevádzky; hnuteľný majetok štátu, ktorý sa neodpisuje; výrobok obranného priemyslu, ktorého obstarávacia alebo reprodukčná obstarávacia cena je vyššia ako 10 000,-€; ostatný hnuteľný majetok (napr. autá), ktorého obstarávacia alebo reprodukčná obstarávacia cena je vyššia ako 10 000,- € a ak neuplynulo viac ako 5 rokov od dátumu jeho prvého uvedenia do prevádzky – obe podmienky
-	ak predmetom predaja je iný hnuteľný majetok, na ktorý sa nevyžaduje súhlas MPSVR SR, článok IV bod 2. zmluvy znie: „Kúpna zmluva nadobúda platnosť dňom podpisu oboch zmluvných strán a účinnosť nadobúda dňom nasledujúcim po dni jej zverejnenia“